ՀԱՎԵԼՎԱԾ

ՀՀ քաղաքաշինության կոմիտեի նախագահի

2024 թվականի \_\_\_\_\_\_\_\_\_\_\_ \_\_\_\_ -ի

N \_\_\_\_-Ն հրամանի

**ՀՀՇՆ «ՎՏԱՆԳԱՎՈՐ ԲՆԱԿԱՆ ԱԶԴԵՑՈՒԹՅՈՒՆՆԵՐԻ ԵՐԿՐԱՖԻԶԻԿԱ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՆԱՐԱՐԱԿԱՆ ՆՈՐՄԵՐ**

1. **ԿԻՐԱՌՈՒԹՅԱՆ ՈԼՈՐՏԸ**
2. Սույն շինարարական նորմերը սահմանում են քաղաքաշինական գործունեության փուլերում (տարածքների հատակագծման, ճարտարապետաշինարարական նախագծման, կապիտալ շինարարության օբյեկտների կառուցման, վերակառուցման, հիմնանորոգման, շենքերի և շինությունների շահագործման, ինչպես նաև ինժեներական պաշտպանության սխեմաների (նախագծերի) մշակման) ինժեներական հետազննության իրականացման ժամանակ վտանգավոր բնական ազդեցությունների գնահատման հիմնական դրույթները։

**2. ՆՈՐՄԱՏԻՎ ՀՂՈՒՄՆԵՐ**

4. Սույն շինարարական նորմերում հղումներ են կատարված հետևյալ օրենսդրական ակտերին և նորմատիվատեխնիկական փաստաթղթերին:

|  |  |
| --- | --- |
| 1) ՀՀՇՆ 20-04-2020 «Երկրաշարժադիմացկուն շինարարություն. Նախագծման նորմեր» շինարարական նորմեր | ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրաման |
| 2) ՀՀՇՆ I-2.01-99 «Ինժեներական հետազննություններ շինարարության համար։ Հիմնական դրույթներ» շինարարական նորմեր | ՀՀ քաղաքաշինության նախարարության կոլեգիայի 1999 թվականի դեկտեմբերի 28-ի N 5 որոշում |
| 3) ՀՀՇՆ 22-02.01-2023 «Տարածքների, շենքերի և շինությունների ինժեներական պաշտպանությունը երկրաբանական վտանգավոր երևույթներից» շինարարական նորմեր | ՀՀ քաղաքաշինության կոմիտեի նախագահի 2023 թվականի սեպտեմբերի 28-ի N 09-Ն հրաման |
| 4) «Հայաստանի Հանրապետության տարածքի սեյսմիկ վտանգի քարտեզը, Հայաստանի Հանրապետության տարածքի սեյսմիկ գոտիավորման քարտեզը և ըստ սեյսմիկ գոտիների համայնքների ու բնակավայրերի ցանկը հաստատելու և Հայաստանի Հանրապետության արտակարգ իրավիճակների նախարարի 2018 թվականի հոկտեմբերի 27-ի N 1261-Ն հրամանն ուժը կորցրած ճանաչելու մասին» | ՀՀ արտակարգ իրավիճակների նախարարի 2021 թվականի մարտի 31-ի N 372-Ն հրաման |

5. Սույն շինարարական նորմերից օգտվելիս պետք է ՀՀ ստանդարտացման և չափագիտության ազգային մարմնի պաշտոնական կայքում ստուգել այն ստանդարտների գործողության վավերականությունը, որոնց հղում է կատարված:

**3. ՀԱՍԿԱՑՈՒԹՅՈՒՆՆԵՐ**

6. Սույն շինարարական նորմերում օգտագործված են հետևյալ հասկացությունները՝ դրանց համապատասխան սահմանումներով.

1) **ակտիվ խզվածք՝** ուշպլեյստոցենում-հոլոցենում (վերջին 100 000 տարի) խզվածքի կողապատերի մշտական կամ պարբերական տեղափոխության հատկանիշով տեկտոնական խախտում, որի մեծությունը (արագությունը) այնպիսին է, որ այն շինությունների համար հանդիսանում է վտանգավոր և դրանց անվտանգության ապահովման համար պահանջում է հատուկ կոնստրուկտիվ և/կամ համակազմ միջոցառումներ,

2) **փքաթումբ՝** սառցե կամ սառցագրունտային միջուկով կրիոգեն ռելիեֆի ձևի ուռուցիկություն, որն առաջանում է երկարատև և սեզոնային սառած ապարնների շրջանում՝ ապարներում ոչ հավասարաչափ սառցառաջացման արդյունքում,

3) **ազդեցություն՝** շինարարական կոնստրուկցիաների և/կամ շենքերի կամ շինությունների հիմնատակի լարվածադեֆորմացիոն վիճակի փոփոխություն առաջացնող երևույթ,

4) **քաղաքաշինական գործունեություն՝** տարածքների զարգացման գործունեություն, այդ թվում՝ քաղաքների և այլ բնակավայրերի, որն իրագործվում է տարածքային հատակագծման, քաղաքաշինական գոտևորման, ճարտարապետաշինարարական նախագծման, կապիտալ շինարարության օբյեկտների կառուցման, վերակառուցման, հիմնանորոգման, շենքերի և շինությունների շահագործման տեսքով,

5) **ճահճացում՝** մշտական ավելցուկային խոնավության և ջրածածկման ազդեցության տակ հողերի և ամբողջ լանդշաֆտի փոփոխման գործընթաց, որն ի վերջո հանգեցնում է ճահիճի ձևավորմանը,

6) **սառցախցանում՝** գետի հունում մանրասառույցի ներառմամբ սղինի կուտակում, որն առաջացնում է ջրային հատվածքի նեղացում և դրանով պայմանավորված ջրերի մակարդակի բարձրացում,

7) **աղակալություն՝** գրունտում ջրալուծելի շերտի քանակությամբ որոշվող բնութագիր,

8) **սառցակուտակ՝** սառցահոսքի ժամանակ գետի հունում սառույցի կուտակում, որն առաջացնում է ջրային հատվածքի նեղացում և դրանով պայմանավորված ջրերի մակարդակի բարձրացում,

9) **երկրաշարժ՝** երկրակեղևում և մանտիայի վերին մասերում հանկարծակի խառնման և խզման արդյունքում առաջացող ստորգետնյա ցնցումներ և երկրագնդի մակերևույթի տատանումներ**,** որոնք մեծ հեռավորությունների վրա փոխանցվում են առաձգական տատանումների տեսքով,

10) **կարստ՝** ստորգետնյա և մակերևույթային ջրերով լեռնային ապարների լուծմամբ պայմանավորված համալիր երկրաբանական գործընթաց, որը դրսևորվում է դրանց թուլացմամբ, քայքայմամբ, դատարկություների ու քարանձավների առաջացմամբ, ապարների լավածային վիճակի, դինամիկայի, քիմիական կազմի և ստորգետնյա ու մակերևույթային ջրերի ռեժիմի փոփոխմամբ, սուֆոզիայի (մեխանիկական և քիմիական), էռոզիայի, նստումների, փլուզումների զարգացմամբ և գրունտների ու երկրի մակերևույթի անկմամբ,

11) **աղետալի հորդացում՝** ըստ կրկնողության հազվադեպ և ըստ մեծության բացառիկ հորդացում (վարարում), որը կարող է հանգեցնել զոհերի և ավերածությունների,

12) **աղետալի տեղատարափ՝** մեծ ինտենսիվությամբ կարճատև մթնոլորտային տեղումներ՝ սովորաբար անձրևի կամ ձյան տեսքով, որոնք կարող են առաջացնել զոհեր և քայքայումներ,

ա. **ուժեղ հորդառատ անձրև** - տեղումների քանակը` 30 մմ և ավելի` մինչև 1 ժամվա ընթացքում,

բ. **երկարատև ուժեղ անձրև** - տեղումների քանակը` 50 մմ-ից ոչ պակաս` 12 ժամից ավելի, բայց 48 ժամից պակաս ժամանակահատվածում,

գ. **շատ ուժեղ ձյուն** – տեղումների քանակը` 20 մմ և ավելի` մինչև 12 ժամվա ընթացքում,

13) **շրջանացման քարտեզ՝** տեղագրական հատակագծի (քարտեզի) վրա տաքսոնոմիական միավորի (մարզ, շրջան, տեղամաս և այլն) արտապատկերում՝ առանձնացված հիերարխիական սկզբունքով, որը հաշվի է առնում բնական պայմաններն որոշող տարբեր գործոններ,

14) **կուրումա՝** խոշորաբեկոր նյութերի կուտակում, որոնք հողմահարման, ճաքճքման, ուռչման, հողահոսքի գործընթացների և ծանրության ուժի ազդեցության տակ լանջերով տեղափոխում են ներքև,

15) **ձնահյուս՝** լեռների զառիթափ լանջերով արագ, հանկարծակի առաջացող ձյան և/կամ սառույցի շարժում, որը մարդկանց կյանքին և առողջությանը ներկայացնում է սպառնալիք և շրջակա բնական միջավայրին ու տնտեսական օբյեկտներին հասցնում է վնասներ,

16) **սառցափքում՝** գրունտի սառեցման, խոնավության տարաշարժման, սառցե միջնաշերտերի գոյացման, գրունտի կմախքի դեֆորմացիաների հետևանքով առաջացածգործընթաց, որը բերում է գրունտի ծավալի մեծացման և դրա մակերևույթի բարձրացման,

17) **ուռչող գրունտ՝** կավային գրունտ, որը ունակ է թրջման հետևանքով մշտական բեռնվածքի ժամանակ մեծացնել ծավալը,

18) **հեղեղում՝** որոշակի տարածքի զգալի ջրածածկում, որը հանդիսանում է տարերային աղետ,

19) **բեռնվածք՝** շինարարական կոնստրուկցիաներին և/կամ շենքի կամ շինության հիմնատակին հարող և դրանց լարվածադեֆորմացիոն վիճակը որոշող ուժ,

20) **մակասառցաշերտ՝** գետնի մակերևույթի, սառույցի կամ ինժեներական շինությունների վրա սառցե շերտավոր զանգված, որը առաջանում է պարբերական հորդացող ստորգետնյա կամ գետի ջրերի սառչումից,

21) **փլուզում՝** լանջերից, կողեզրերից լեռնային ապարի զանգվածի կտրում և ծանրության ուժի ազդեցության տակ դրանց վերքև անկում՝ առանց ջրերի ազդեցության, շրջումով և գլորումով,

22) **վտանգավոր երկրաբանական գործընթաց՝** բնական կամ տեխնածին պատճառներով պայմանավորված լիթոսֆերայի մերձմակերևույթային մասերի վիճակի փոփոխություն (երկրաբանական միջավայրի), որը մարդկանց, տնտեսության օբյեկտների և շրջակա միջավայրի համար կարող է բերել բացասական հետևանքներ,

23) **վտանգավոր բնական ազդեցություն՝** բնական գործընթացներ և երևույթներ, որոնք առաջացնում են շինարարական կոնստրուկցիաների և/կամ շենքերի կամ շինությունների հիմնատակի լարվածադեֆորմացիոն վիճակի բացասական և/կամ քայքայիչ փոփոխություն և կարող են մարդկանց կյանքին և առողջությանը վնաս հասցնեն,

24) **օրգանական գրունտ՝** 50 % և ավել (ըստ զանգվածի) օրգանական նյութի պարունակությամբ գրունտ,

25) **օրգանահանքային գրունտ՝** 3-ից մինչ 50 % (ըստ զանգվածի) օրգանական նյութի պարունակությամբ գրունտ,

26) **սառեցված գրունտ՝** աղակալված գրունտ, որի բացասական ջերմաստիճանը բարձր է իր սառեցման սկզբի ջերմաստիճանից,

27) **լճերի, ջրամբարների, գետերի ափերի վերամշակում՝** ալեբախության և հունային գործընթացների ազդեցության տակ ափերի ապարների ողողահարում և քայքայում,

28) **ջրածածկում՝** գետում ջրի մակարդակի բարձրացման հետևանքով տարածքների ծածկումը ջրով,

29) **վարարում՝** գետի ջրային ռեժիմի կանոնավոր փուլ, որն ամեն տարի տվյալ կլիմայական պայմաններում կրկնվում է նույն սեզոնում, բնութագրվում է տարվա ընթացքում առավելագույն ջրայնությամբ, ջրի մակարդակի բարձր և տևական վերելքով և առաջանում է ձնհալքի կամ ձյան ու սառցադաշտերի համատեղ հալման հետևանքով,

30) **բնական և տեխնածին պայմանների փոփոխության կանխատեսում՝** բնական և տեխնածին գործոնների ազդեցության տակ ժամանակի և տարածության մեջ բնական միջավայրի վիճակի և հատկությունների փոփոխության որակական և/կամ քանակական գնահատում,

31) **գրունտի նստումայնություն՝** սեփական քաշից և/կամ մշտական արտաքին բեռնվածքի դեպքում թրջման արդյունքում ծավալի նվազեցման գրունտների հատկություն,

32) **լյոսային ապարների նստումայնություն՝** սեփական քաշից և/կամ մշտական արտաքին բեռնվածքի դեպքում թրջման արդյունքում ծավալի նվազեցման լյոսային գրունտների հատկություն,

33) **հունային դեֆորմացիա՝** տարածության մեջ գետահունի և առանձին հունային գոյացումների դիրքի և չափսերի փոփոխություններ, որոնք պայմանավորված են ջրի հոսքի աշխատանքով և կապված են ջրաբերուկների վերանստեցման/վերաբաշխման հետ,

34) **սեյսմիկ ազդեցություն՝** շինություններում և այլ օբյեկտներում շարժում, դեֆորմացիա, երբեմն քայքայում պայմանավորող բնական կամ տեխնածին գործոններից (երկրաշարժ, պայթյուն, տրանսպորտի երթևեկություն, արդյունաբերական սարքավորանքների աշխատանք) առաջացող գրունտի շարժում,

35) **սելավ՝** առատ տեղումներով պայմանավորված մեծաքանակ ջրի հոսք, որը պարունակում է շատ մեծ քանակությամբ կախված և գլորվող կոշտ նյութեր և կարող է վնաս հասցնել բնակավայրերին, արդյունաբերական օբյեկտներին, մայրուղիներին, ոռոգման համակարգերին և այլն,

36) **բարդ բնական պայման՝** շենքերի կամ շինությունների կառուցման, վերակառուցման և շահագործման իրագործման տարածքներում ըստ կազմի և վիճակի յուրահատուկ գրունտների և/կամ վտանգավոր բնական գործընթացների և երևույթների և/կամ տեխնածին ազդեցությունների առաջացման (զարգացման) ռիսկի առկայություն,

37) **պտտահողմ՝** ուժեղ պտտահողմ սյան կամ ձագարի տեսքով ուղղված ամպից դեպի երկրի մակերևույթ,

38) **յուրահատուկ գրունտ՝** թրջման, դինամիկ բեռնվածքի և այլ տեսակների արտաքին ազդեցությունների արդյունքում իր կառուցվածքը և հատկությունը փոփոխող գրունտ, որը ունի անհամասեռություն և անիզոտրոպություն (ֆիզիկական և երկրաչափական) և ժամանակի ընթացքում կառուցվածքի և հատկության երկարատև փոփոխման հակվածություն,

39) **սոլիֆլյուկացիա՝** սեզոնային սառեցմամբ և հալմամբ պայմանավորված տարվա տաք ժամանակաշրջանումլանջերի վրա նրբադիսպերսիոն գերխոնավացած հալվող գրունտի տեղաշարժ (սողանք, հոսում, արտանկում, համահալվածք, հեղեղափլվածք),

40) **ինժեներական պաշտպանության սխեմաներ (գլխավոր, մանրամասն, հատուկ)՝** ինժեներական պաշպանության լավագույն համալիրի սահմանման և հիմնավորման նպատակով մշակված նախագծային նյութ՝ դրա խոշորացված կողմնորոշիչ արժեքով և իրականացման հերթականությամբ,

41) **սուֆոզիա՝** ստորգետնյա ջրերի հոսքով դիսպերս և ցեմենտացված ապարների խոշոր զանգվածների և առանձին բաղադրիչների, այդ թվում՝ ժայռային զանգվածների բաղադրիչ կառուցվածքային տարրերի քայքայում և տարք,

42) **տարածքային պլանավորում՝** տարածքների զարգացման պլանավորում, այդ թվում՝ գործառնական գոտիների սահմանման, հանրապետական, մարզային և տեղական նշանակության օբյեկտների պլանավորված տեղաբաշխման որոշման համար,

43) **տեխնածին ազդեցություն՝** շենքերում, շինություններում կամ տրանսպորտում վթարների՝ հրդեհների, պայթյունների կամ տարբեր տեսակի էներգիաների արտանետումների, ինչպես նաև հարակից տարածքում շինարարական աշխատանքների հետևանք հանդիսացող վտանգավոր ազդեցություն,

44) **փոթորիկ՝** երբ քամու առավելագույն արագությունը 33մ/վրկ և ավելի է,

45) **վտանգավոր բնական ազդեցությունների գործոններ՝** շենքերի և շինությունների անվտանգության, մարդկանց կյանքի և առողջության վրա ազդողդինամիկ (երկրաշարժ, հեղեղ, փլուզում և այլն) և ստատիկ (գրունտների հատկության, կառուցվածքի, վիճակի փոփոխության արդյունք) ազդեցություն,

46) **ուժեղ քամի (այդ թվում՝ փոթորկանք)՝** ուժեղ քամի, այդ թվում՝ փոթորկանք, երբ քամու պոռթկումը 25մ/վ և ավելի կամ միջին արագությունը 20մ/վ և ավելի,

47) **էրոզիա՝** ջրային հոսքով լեռնային ապարների և հողերի քայքայման գործընթաց,

48) **հարթ էրոզիա՝** էրոզիայի բնորոշ ձևերի (հեղեղատ, ողողվածք) առաջացմանը չբերող ապակենտրոնացված ջրային հոսքերով ապարների քայքայում,

49) **հեղեղատային էրոզիա՝** էրոզիայի բնորոշ ձևերի (հեղեղատ, ողողվածք) առաջացմանը բերող ապակենտրոնացված ջրային հոսքերով ապարների քայքայում։

**4․ ԸՆԴՀԱՆՈՒՐ ԴՐՈՒՅԹՆԵՐ**

7․ Տարածքային պլանավորման սխեմաների հիմնավորման, տարածքների հատակագծման նախագծերի մշակման, ճարտարապետաշինարարական նախագծման, կապիտալ շինարարության օբյեկտների, շենքերի, շինությունների կառուցման, շահագործման, վերակառուցման, հիմնանորոգման, ինչպես նաև ինժեներական պաշտպանության սխեմաների (նախագծերի) մշակման դեպքերում վտանգավոր բնական ազդեցությունների հաշվառման անհրաժեշտությունը որոշված է բացասական հետևանքներով, որոնք կարող են առաջանալ այդպիսի ազդեցություններից և որոնք կապված են մարդկանց կյանքին ու առողջությանը վնաս հասցնելու ռիսկի, շինարարական օբյեկտների անվտանգության հետ։

8․Վտանգավոր բնական ազդեցությունն անհրաժեշտ է հաշվի առնել տարածքների տնտեսական յուրացման, վտանգավոր բնական գործընթացների և երևույթների ակտիվացմանը և/կամ առաջացմանը նախատրամադրված ռիսկերի, ինչպես նաև յուրահատուկ գրունտներով տարածված տարածքների դեպքերում։

9․ Վտանգավոր բնական ազդեցությունները կարող են դրսևորվել դինամիկ և ստատիկ ազեդեցությունների տեսքով և բերեն շինարարական կոնստրուկցիաների և/կամ շենքերի կամ շինությունների հիմնատակերի լարվածադեֆորմացիոն վիճակի փոփոխություն, որոնք ազդում են օբյեկտի անվտանգության վրա և հանգեցնում են դրանց քայքայմանը կամ հետագա շահագործման անհնարինությանը, ինչպես նաև մարդկանց կյանքին և առողջությանը սպառնացող բացասական հետևանքների։

10․Շինարարության պլանավորման տարածքում վտանգավոր բնական ազդեցությունների նախնական գնահատումը պետք է իրականացնել տարածքային պլանավորման փաստաթղթերի, հանրապետական քարտեզագեոդեզիական ֆոնդի տվյալների, ինչպես նաև այլ ֆոնդերի նյութերի հիման վրա։

11․Վտնագավոր բնական ազդեցության առաջացման հնարավորության նախնական գնահատման համար, անհրաժեշտ տվյալների բացակայության դեպքում, օգտագործվում է սույն շինարարական նորմերի 3-րդ աղյուսակում բերված աղբյուրների ու ՀՀ քաղաքաշինության կոմիտեի նախագահի 2023 թվականի սեպտեմբերի 28-ի N 09-Ն հրամանով հաստատված ՀՀՇՆ 22-02.01-2023 «Տարածքների, շենքերի և շինությունների ինժեներական պաշտպանությունը երկրաբանական վտանգավոր երևույթներից» շինարարական նորմերում ներկայացված նյութերը և տեղեկատվությունը։

12․ Ըստ նախնական գնահատման արդյունքների տնտեսական յուրացման համար պլանավորվող տարածքում վտանգավոր բնական ազդեցությունների հնարավոր դրսևորումների բացահայտնման դեպքում վտանգավոր բնակական գործընթացների, երևույթների զարգացման սահմանագծերի ճշգրտման և դրանց հարաչափերի սահմանման նպատակով պետք է իրականացնել ինժեներական հետազննություն։

13․ Ֆոնդային նյութերի և այլ տեղեկատվության հիման վրա ստացված վտանգավոր բնական ազդեցությունների նախնական գնահատման արդյունքները պետք է ինժեներական հետազննության իրականացման առաջադրանքի կազման ժամանակ ներառվեն ելակետային տվյալներում և օգտագործվեն ինժեներական հետազննության ծրագրում աշխատանքների ծավալի և կազմի պլանավորման ժամանակ։

14․ Յուրահատուկ գրունտների բնական գործընթացների և երևույթների թվարկությունը, որոնց ազդեցությունն անհրաժեշտ է հաշվի առնել շենքերի և շինությունների, մարդկանց կյանքի և առողջության անվտանգության վրա ազդող բացասական հետևանքների կանխարգելման համար բերված է սույն շինարարական նորմերի 1-ին աղյուսակում։

Աղյուսակ 1

|  |  |  |
| --- | --- | --- |
| N | Երկրաբանական գործընթացներ և երևույթներ, յուրահատուկ գրունտներ | Հիդրոերկրաբանական և օդերևութաբանական գործընթացներ և երևույթներ |
| 1․ | Հրաբխային գործունեություն | Սառցախցանում |
| 2․ | Երկրաշարժ | Սառցակուտակ |
| 3․ | Ճահճացում | Աղետալի հորդացում |
| 4․ | Կարստ | Աղետալի տեղատարափ |
| 5․ | Փլուզում, ապարաթափվածք | Ձնահյուս |
| 6․ | Սողանք | Մակասառցաշերտ |
| 7․ | Ջրածածկում | Վարարում |
| 8․ | Սուֆոզիա | Հունային դեֆորմացիա |
| 9․ | Էրոզիա | Պտտահողմ |
| 10․ | Փքաթումբ | Փոթորիկ |
| 11․ | Կուրումա | Ուժող քամի (այդ թվում՝ փոթորկանք) |
| 12․ | Սառցափքում |  |
| 13․ | Սոլիֆլյուկացիա |  |
| 14․ | Աղակալած գրունտ |  |
| 15․ | Ուռչող գրունտ |  |
| 16․ | Օրգանական գրունտ |  |
| 17․ | Օրգանահանքային գրունտ |  |
| 18․ | Սառեցված գրունտ |  |
| 19․ | Նստումային գրունտ |  |
| 20․ | Լճերի, ջրամբարների, գետերի ափերի վերամշակում | |
| 21․ | Սելավ | |
| 22․ | Հայաստանի Հանրապետության տարածքի սեյսմիկ գոտիավորման քարտեզը և ըստ սեյսմիկ գոտիների համայնքների ու բնակավայրերի ցանկը հաստատված է ՀՀ արտակարգ իրավիճակների նախարարի 2021 թվականի մարտի 31-ի N 372-Ն հրամանով։ Դրանք ներկայացված են նաև ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրամանով հաստատված ՀՀՇՆ 20.04-2020 «Երկրաշարժադիմացկուն շինարարություն. Նախագծման նորմեր» շինարարական նորմերով։ | |

**5․ ՎՏԱՆԳԱՎՈՐ ԲՆԱԿԱՆ ԱԶԴԵՑՈՒԹՅՈՒՆՆԵՐԻ ԿԱՐԳԵՐԸ**

15․ Վտանգավոր բնական գործընթացների և երևույթների կարգրի գնահատումը պետք է կատարել ինժեներական հետազննության իրականացման ժամանակ՝ ելնելով հետազոտվող տարածքում բացահայտված վտանգավոր գործընթացների, երևույթների, յուրահատուկ գրունտների բնութագրերից, որոնք կարող են շենքերի և շինությունների վրա ունենան բացասական ազդեցություն և/կամ սպառնալիք հանդիսանան մարդկանց կյանքին և առողջությանը։

16․ Ցուցանիշները, որոնք կարող են օգտագործված լինեն հիմնական բնական ազդեցությունների վտանգավորության կարգերի գնահատման ժամանակ բերված են սույն շինարարական նորմերի 2-րդ աղյուսակում։

17․Վտանգների կարգերի որոշումն իրականացվում է առանձին՝ ըստ յուրաքանչյուր գնահատվող ցուցանիշների, լուծման ենթակա գործնական խնդիրներից կախված։

18․ Ցուցանիշների հարաչափերը կարող են ճշգրտել՝ հաշվի առնելով տարածաշրջանային առանձնահատկությունները, շինարարական օբյեկտի նշանակությունը և տեսակը։

Աղյուսակ 2

|  |  |  |  |  |  |
| --- | --- | --- | --- | --- | --- |
| N | Բնական գործընթացների վտանգի կարգի գնահատման ժամանակ օգտագործվող ցուցանիշները | Գործընթացների վտանգի կարգը | | | |
| Չափազանց վտանգավոր (աղետալի) | Շատ վտանգավոր | Վտանգավոր | Չափավոր վտանգավոր |
| 1. | Սողանքներ | | | | |
| 1) | Տարածքի մակերեսային վնասվածությունը, % | 30-ից ավելի | 11-30 | 1-10 | 0,1-1 |
| 2) | Մեկ տեղամասում մեկանգամյա դրսևորման մակերեսը, կմ2 | 1-2 | 1-0,5 | 0,01-0,5 | 0,01-ից պակաս |
| 3) | Սողանքի առավելագույն ծավալը, հազ․մ3 | 1000-ից ավելի | Ավելի 100-1000 | Ավելի 10-100 | Ավելի 1-10 |
| 4) | Սղոանքի ապարների կալման առավելագույն խորությունը, մ | 30-ից ավելի | Ավելի 20-30 | Ավելի 15-20 | Ավելի 7-15 |
| 5) | Տեղափոխման արագությունը | 5մ/վ-ից պակաս | 2մ/վ-ից պակաս | 1-2մ/վ (1-10 մ/օր) | 1-5մ/օր (5-10մ/ամիս) |
| 6) | Կրկնելիությունը, մեկ/տարի | 0,04—0,01 | | 0,05—0,1 | |
| 2. | Սելավ | | | | |
| 1) | Տարածքի մակերեսային վնասվածությունը, % | - | 50-ից ավելի | 10-50 | 10-ից պակաս |
| 2) | Միանգամյա տարքի ծավալը, մլն․մ3 | - | 0,5-ից ավելի | 0,05-0,5 | 0,05-ից պակաս |
| 3) | Շարժման արագությունը, մ/վ | 2-15 | | | |
| 4) | Կրկնելիությունը, մեկ/տարի | - | 0,01-ից փոքր | 0,1-0,01 | 0,1-ից ավելի |
| 3. | Ձնահյուս | | | | |
| 1) | Տարածքի մակերեսային վնասվածությունը, % | - | 30-ից ավելի | 10-30 | 10-ից պակաս |
| 2) | Միանգամյա տարքի ծավալը, մլն․ մ3 | - | 0,1-ից ավելի | 0,01-0,1 | 0,01-ից պակաս |
| 3) | Կրկնելիությունը, մեկ/տարի | - | 0,1-ից փոքր | 0,1-1,0 | 1-ից ավելի |
| 4․ | Երկրաշարժ | | | | |
| 1) | Գրունտների սպասվելիք հորիզոնական արագացումների մեծությունները, սմ/վ2 | 500-ից ավելի | 400-500 | 300-400 | 300-ից պակաս |
| 2) | Կրկնելիության հաճախականությունը, տարի | 5000 | | 1000 | 500 |
| 5․ | Լճերի, ջրամբարների ափերի վերամշակում | | | | |
| 1) | Գործընթացի զարգացման փուլում առանձին տեղամասերում ափերի նահանջման գծային արագությունը, մ/տարի |  |  |  |  |
| ա․ | առաջին | - | 3-ից ավելի | 3-1 | 1-ից պակաս |
| բ․ | երկրորդ | - | 1,5 | 1,5-0,9 | 0,9-ից պակաս |
| 6․ | Կարստ | | | | |
| 1) | Տարածքի մակերեսային վնասվածությունը, % | - | 5-80 | 5-50 | 5-ից պակաս |
| 2) | Գետնի մակերևույթի անկման հաճախականությունը, տարում դեպքեր | - | 0,1-ից ավելի | 0,1-ից պակաս | 0,01-ից պակաս |
| 3) | Անկման միջին տրամագիծը, մ | - | 20-ից ավելի | 3-20 | 3-ից պակաս |
| 4) | Տարածքի ընդհանուր նստումը, մմ/տարի | - | 5-ից ավելի | 5-ից պակաս | Բացակայում է |
| 7․ | Սուֆոզիա | | | | |
| 1) | Տարածքի մակերեսային վնասվածությունը, % | - | 10-ից ավելի | 2-10 | 2-ից պակաս |
| 2) | Մեկ տեղամասում դրսևորման մակերեսը, հազ․կմ2 | - | 10-ից պակաս | 5-ից պակաս | 1-ից պակաս |
| 3) | Դեֆորմացիաների ենթարկված լեռնային ապարների ծավալը, հազ․մ3 | - | 30-ից պակաս | 10-ից պակաս | 1-ից պակաս |
| 4) | Գործընթացի դրսևորման տևողությունը, օր | - | 3-ից պակաս | 3-30 | 30-ից ավելի |
| 5) | Գործընթացի զարգացման արագությունը, սմ/օր | - | 10-ից ավելի | 0,1-10 | 0,1-ից պակաս |
| 8․ | Լյոսային ապարների նստումայնություն | | | | |
| 1) | Տարածքի մակերեսային վնասվածությունը, % | - | 60-70 | 50-60 | 30-50 |
| 2) | Նստումային ստվարաշերտի հզորությունը, մ | 50-ից ավելի | 30-40 | 20-30 | Մինչև 20 |
| 3) | Գործընթացի դրսևորման տևողությունը, օր | - | 2-40 | 25-100 | 100-ից ավելի |
| 4) | Զարգացման արագությունը, սմ/օր | - | 0,5-3 | 0,1-0,5 | 0,1-ից պակաս |
| 9․ | Տարածքի ջրածածկում | | | | |
| 1) | Տարածքի մակերեսային վնասվածությունը, % | - | 75-100 | 50-75 | 50-ից պակաս |
| 2) | Ջրատար հորիզոնի ձևավորման տևողությունը, տարի | - | 3-ից պակաս | Ոչ ավել 5 | 5-ից ավելի |
| 3) | Ստորգետնյա ջրերի մակարդակի բարձրացման արագությունը, մ/տարի | - | 1-ից ավելի | 0,5-1 | 0,5 |
| 10․ | Հարթ և հեղեղատային էրոզիա | | | | |
| 1) | Տարածքի մակերեսային վնասվածությունը, % | - | 50-ից ավելի | 30-50 | 10-30 |
| 2) | Միակի հեղեղատի մակերեսը, կմ2 | - | 0,1-3,0 | 0,05-0,1 | 0,05-ից պակաս |
| 3) | Էրոզիայի զարգացման արագությունը |  |  |  |  |
| ա․ | Հարթ, մ3/(հա տարի) | - | 10-15 | 5-10 | 2-5 |
| բ․ | Հեղեղատային, մ/տարի | - | 1-15 | 1-10 | 1-5 |
| 11․ | Հունային դեֆորմացիա | | | | |
| 1) | Տարածքի մակերեսային վնասվածությունը, % | - | 8-10 | 6-8 | 5-6 |
| 2) | Ապարի հարաբերական միաժամանակյա դեֆորմացիայի ծավալը, մլն․մ3/տարի | - | 0,2-0,3 | 0,04-ից պակաս | 0,08-ից պակաս |
| 3) | Զարգացման արագությունը, մ/տարի | - | 3-ից ավելի | 1-3 | 0,1-1 |
| 12․ | Ուռչում | | | | |
| 1) | Տարածքի պոտենցիալ մակերեսային վնասվածությունը, % | - | 75-ից ավելի | 25-75 | 25-ից պակաս |
| 2) | Մեկ տեղամասում դրսևորման մակերեսը, հազ․ կմ2 | - | 0,01—10 | 0,01—10 | 0,01—10 |
| 3) | Զարգացման արագությունը, սմ/տարի | - | Մինչև 50 | 5-10 | 5-ից պակաս |
| 13․ | Սոլիֆլյուկացիա | | | | |
| 1) | Տարածքի մակերեսային վնասվածությունը, % | - | 10-ից ավելի | 10-5 | 5-ից պակաս |
| 2) | Մեկ տեղամասում դրսևորման մակերեսը, կմ2 | - | 0,0001-1 | 0,0001-1 | 0,0001-1 |
| 3) | Ապարի միավոր հարաբերական միաժամանակյա դեֆորմացիայի ծավալը, հազ․ մ3 | - | 100-ից ավելի | 1-100 | 0,1-20 |
| 4) | Զարգացման արագությունը | - | 100մ/ժ-ից ավելի | 2-10 սմ/տարի-ից մինչև 100մ/ժ | 2 սմ/տարի-ից պակաս |
| 14․ | Մակասառցաշերտ | | | | |
| 1) | Տարածքի մակերեսային վնասվածությունը, % | - | 5-10 | 1-5 | 1-ից պակաս |
| 2) | Մեկ տեղամասում դրսևորման մակերեսը, կմ2 | - | 1-2-ից մինչև 50-80 | 0,01-1 | 0,01-ից պակաս |
| 3) | Զարգացման արագությունը, հազ․մ3/օր | - | 5-100 | 0,1-0,5 | - |
| 15․ | հեղեղում (վարարման, սառցակուտակման, սառցախցանման, աղետալի տեղատարափի հետևանքով) | | | | |
| 1) | Տարածքի մակերեսային վնասվածությունը, % | 50 | 25 | 15 | 10 |
| 2) | Դրսևորման տևողությունը, օր | 20-25 | 15-20 | 5-15 | 1-5 |
| 3) | Զարգացման արագությունը, մ/օր | 5-6 | 3-5 | 1-3 | 0,5-1,0 |
| 4) | Կրկնելիությունը, մեկ/տարի | 0,001-0,01 | 0,01-0,02 | 0,02-0,05 | 0,05-0,1 |
| 16․ | Փոթորիկ, պտտահողմ | | | | |
| 1) | Տարածքի մակերեսային վնասվածությունը, % | 70 | 30-70 | 30 | 20 |
| 2) | Դրսևորման տևողությունը, ժամ | 5-10 | 3-5 | 1-3 | 1-ից պակաս |
| 3) | Տեղափոխման արագությունը, մ/վ | 700-100 | 50-70 | 35-40 | 25-40 |
| 4) | Կրկնելիությունը, մեկ/տարի | 0,001-0,01 | 0,01-0,02 | 0,02-0,05 | 0,05-0,1 |

**6. ՔԱՂԱՔԱՇԻՆԱԿԱՆ ԳՈՐԾՈՒՆԵՈՒԹՅԱՆ ՏԱՐԲԵՐ ՓՈՒԼԵՐՈՒՄ ՎՏԱՆԳԱՎՈՐ ԲՆԱԿԱՆ ԵՐԵՎՈՒՅԹՆԵՐԻ ԳՆԱՀԱՏՄԱՆ ԸՆԴՀԱՆՈՒՐ ՊԱՀԱՋՆԵՐԸ**

**6.1. ՏԱՐԱԾՔԱՅԻՆ ՊԼԱՆԱՎՈՐՈՒՄ**

19. Տարածքային պլանավորման սխեմաների հիմնավորման և շինարարական օբյեկտերի տեղաբաշխաման ու մայրուղային տրանսպորտային, ինժեներական և այլ հաղորդակցուղիների ուղղությունների վերաբերյալ սկզբունքային որոշումների ընդունման, բնական և տեխնածին բնույթի արտակարգ իրավիճակներից ինժեներական պաշտպանման սխեմաների հիմքերի (նախագծերի) մշակման դեպքում վտանգավոր բնական ազդեցությունների գնահատման համար պետք է ստանալ տեղեկատվություն շինարարական օբյեկտերի, քաղաքացիների կյանքի ու առողջության, ֆիզիկական և իրավաբանական անձանց գույքի պահպանման, պետական կամ համայնքային գույքի վրա վտանգավոր բնական ազդեցությունների առաջացման և զարգացման մասին՝ թվով յուրացման ենթակա տարածքներում:

20. Տարածքային պլանավորման սխեմաների հիմնավորման ժամանակ վտանգավոր բնական ազդեցությունների նախնական գնահատման համար ելակետային տվյալները պետք է ստանալ սույն շինարարական նորմերի 10-րդ կետին համապատասխան տեղեկատվության հիման վրա:

21. Տարածքային պլանավորման սխեմաների հիմնավորման ժամանակ վտանգավոր բնական ազդեցությունների նախնական գնահատման համար անբավարար ելակետային տվյալների դեպքում դրանք կարելի է ստանալ սույն շինարարական նորմերի 11-րդ կետին համապատասխան տեղեկատվության հիման վրա:

22. Վտանգավոր բնական պրոցեսների, երևույթների, օբյեկտերի տեղաբաշխաման համար նախատեսված տարածքում յուրահատուկ գրունտերի առկայության դեպքում դրանց ուսումնասիրության համար շինարարական օբյեկտերի տեղաբաշխաման ու մայրուղային տրանսպորտային, ինժեներական և այլ հաղորդակցուղիների ուղղությունների վերաբերյալ սկզբունքային որոշումների ընդունման ժամանակ, ինչպես նաև վտանգավոր բնական ազդեցություններից ինժեներական պաշտպանման սխեմաների հիմքերի (նախագծերի) մշակման դեպքում իրականացվում է ինժեներական հետազննություն:

23. Սույն շինարարական նորմերի 21-րդ կետում նշված խնդիրների լուծման համար ինժեներական հետազննությունների կազմը և ծավալը պլանավորում են ինժեներական հետազննություների ծրագրում՝ հաշվի առնելով վտանգավոր բնական ազդեցությունների առաջացման հնարավորության, տարածքի ուսումնասիրության աստիճանի, տարածքային պլանավորման սխեմաների մակարդակի, տվյալ տարածքում նախատեսվող օբյեկտերի տեսակի և նշանակության նախնական գնահատումը:

24. Ինժեներական հետազննությունների արդյունքները պետք է ներառեն.

1) շինարարական հրապարակների, գծային շինությունների ուղեգծերի տեղաբաշխման մրցակցային տարբերակների բնական պայմանների բնութագրերը,

2) նախատեսվող շինարարական օբյեկտերի վրա վտանգավոր բնական պրոցեսների, երևույթների, յուրահատուկ գրունտերի ազդեցությունների հնարավորության գնահատումը,

3) շինարարական հրապարակների և գծային շինությունների ուղեգծերի տեղաբաշխման օպտիմալ (ըստ բնական պայմանների) տարբերակների ընտրության հիմանվորումը,

4) վտանգավոր բնական ազդեցությունների վերացման կամ թույլացման միջոցառումների մշակման հանձնարարականները,

5) շրջանացման քարտեզները՝ վտանգավոր բնական պրոցեսների, երևույթների, յուրահատուկ գրունտերի զարգացմամբ տարածքների սահմանների նշումով։

**6.2. ՏԱՐԱԾՔԻ ՀԱՏԱԿԱԳԾՈՒՄ**

25. Տարածքի հատակագծման փաստաթղթերի մշակման ժամանակ տարածքների կայուն զարգացման ապահովման, հատակագծման կառուցվածքի տարրերի (թաղամասերի, միկրոշրջանների, այլ տարրերի), կապիտալ շինարարության օբյեկտների նախատեսվող տեղաբաշխման գոտիների ընդգծման, ինչպես նաև բնական և տեխնածին բնույթի արտակարգ իրավիճակներից տարածքների պաշտպանման նպատակով պետք է հաշվի առնել վտանգավոր բնական ազդեցությունները:

26. Տարածքի հատակագծման նախագծի մշակման ժամանակ հնարավոր վտանգավոր բնական ազդեցությունների նախնական գնահատման համար ելակետային տվյալներ են՝ տարբեր մակարդակի տարածքային հատակագծման սխեմաների հիմնավորման նյութերը, քաղաքաշինական գործունեության ապահովման համակարգի նյութերը, ֆոնդային նյութերը, օդատիեզրական նկարների վերծանման արդյունքները և անցած տարիների ինժեներական հետազննության նյութերը:

27. Առկա տեղեկատվության ոչ բավարար լինելու դեպքում տարածքի հատակագծման նախագծի մշակման ժամանակ վտանգավոր բնական ազդեցությունների առաջացման հնարավորության գնահատման համար իրականացվում է ինժեներական հետազննություններ:

28. Տարածքի հատակագծման նախագծի մշակման ժամանակ ինժեներական հետազննությունների կազմն ու ծավալը ներառվում են ինժեներական հետազննություների ծրագրում՝ հաշվի առնելով վտանգավոր բնական ազդեցությունների առաջացման հնարավորության, տարածքի ուսումնասիրության աստիճանի, տարածքային հատակագծման սխեմաների մակարդակի, տվյալ տարածքում նախատեսվող օբյեկտերի տեսակի ու նշանակության, և վտանգավոր բնական ազդեցությունների սպասվող տեսակների նախնական գնահատումը:

29. Տարածքի հատակագծման նախագծի մշակման համար ինժեներական հետազննությունների արդյունքները պետք է ներառեն տեղեկություններ տարածքի բնական և տեխնածին պայմանների մասին, նախագծվող օբյեկտների կյանքի ցիկլի ժամանակահատվածում բնական պայմանների փոփոխման կանխատեսումը, ինժեներական պաշտպանության միջոցառումների վերաբերյալ հանձնարարականները, տեղագրական հատակագծերը (քարտեզները) ջրածածկված և ջրապաշտպան գոտիների սահմանների նշումով, շրջանացման քարտեզները՝ վտանգավոր բնական պրոցեսների, երևույթների, յուրահատուկ գրունտերի զարգացմամբ տարածքների սահմանների նշումով՝ նախատեսված ինժեներական հետազննությունների իրականացման առաջադրանքով:

**6.3. ՎՏԱՆԳԱՎՈՐ ԲՆԱԿԱՆ ԱԶԴԵՑՈՒԹՅՈՒՆՆԵՐԻ ԳՆԱՀԱՏՈՒՄ**

30. Կապիտալ շինարարության օբյեկտների ճարտարապետաշինարարական նախագծման (նախագծային փաստաթղթերի մշակման) ժամանակ հնարավոր վտանգավոր բնական ազդեցությունների գնահատումը իրականացվում է ինժեներական հետազննությունների կազմում:

31. Կապիտալ շինարարության օբյեկտների նախագծային փաստաթղթերի մշակման ժամանակ իրականացվում է տարածքի բնական և տեխնածին պայմանների համալիր ուսումնասիրություն՝ ներառյալ վտանգավոր բնական գործընթացների և երևույթների, ընտրած տարածքի (ուղղագծի) յուրահատուկ գրունտերի ուսումնասիրությունը՝ բավարար նախագծային լուծումների մշակման համար գործունեությամբ:

32. Վտանգավոր բնական ազդեցությունների գնահատման համար ինժեներական հետազննությունների կազմի և ծավալի պլանավորման ժամանակ ելակետային տվյալներ են հանդիսանում ինժեներական հետազննությունների արդյունքները (ներառյալ անցյալ տարիների տվյալները), կատարված տարածքային հատակագծման սխեմաների, տվյալ տարածքի հատակագծման և այդ տարածքում շենքերի և շինությունների նախագծման փաստաթղթերի հիմնավորման համար, ինչպես նաև ֆոնդային և քարտեզագրման նյութերը, օդատիեզրական նկարների վերծանման արդյունքները:

33. Ինժեներական հետազննությունների կազմը և ծավալը որոշում են ելնելով շինությունների տեսակից և նշանակումից, պատասխանատվության մակարդակից, ինչպես նաև ուսումնասիրվածության և տարածքի բնական պայմանների բարդության մակարդակից՝ համաձայն ՀՀ քաղաքաշինության նախարարության կոլեգիայի 1999 թվականի դեկտեմբերի 28-ի N 5 որոշմամբ հաստատված ՀՀՇՆ I-2.01-99 շինարարական նորմերի:

34. Վտանգավոր բնական ազդեցությունների գնահատման համար նախագծային փաստաթղթերի մշակման ժամանակ ինժեներական հետազննությունների արդյունքները պետք է ներառեն.

1) նախատեսվող շինարարական օբյեկտերի վրա վտանգավոր բնական պրոցեսների և երևույթների ազդեցությունների հնարավորության գնահատումը, այդ թվում՝ կախված յուրահատուկ գրունտերի հատկություններից,

2) տարածքի քարտեզները՝ վտանգավոր բնական պրոցեսների զարգացման, յուրահատուկ գրունտերի տարածման տարածքների սահմանների նշումով,

3) վտանգավոր բնական երևույթների, յուրահատուկ գրունտերի առաջացման և տարածման պայմանները, այդ գործընթացներով և գոյացություններով տարածքի խոցելիության մակարդակի գնահատումը,

4) բնական պայմաններում և նախագծվող օբյեկտների շինարարության ու շահագործման ընթացքում ժամանակի և տարածության մեջ վտանգավոր բնական պրոցեսների զարգացման որակական և քանակական կանխատեսումը,

5) շենքերի և շինությունների շինարարության ու շահագործման ընթացքում վտանգավոր բնական պրոցեսների զարգացման մշտադիտարկման անցկացման հանձնարարականները,

6) բնական և տեխնածին բնույթի (բարձր և նորմալ մակարդակի պատասխանատվությամբ օբյեկտների համար) արտակարգ իրավիճակների հաշվառման և կանխարգելման հանձնարարականները:

**6.4. ՇԻՆԱՐԱՐՈՒԹՅՈՒՆ (ԱՅԴ ԹՎՈՒՄ՝ ԿՈՆՍԵՐՎԱՑՈՒՄ), ՇԱՀԱԳՈՐԾՈՒՄ, ՎԵՐԱԿԱՌՈՒՑՈՒՄ, ՀԻՄՆԱՆՈՐՈԳՈՒՄ**

35. Կապիտալ շինարարության օբյեկտների շինարարության (այդ թվում՝ կոնսերվացման), շահագործման վերակառուցման, հիմնանորոգման ժամանակ վտանգավոր բնական ազդեցությունների գնահատման համար օգտագործում են շենքերի և շինությունների ճարտարապետաշինարարական նախագծման (նախագծային փաստաթղթերի մշակման) համար իրականացված ինժեներական հետազննությունների արդյունքները:

36. Կապիտալ շինարարության օբյեկտների շինարարության (այդ թվում՝ կոնսերվացման), շահագործման վերակառուցման, հիմնանորոգման ժամանակ վտանգավոր բնական ազդեցությունների գնահատման համար ելակետային տվյալներ են հանդիսանում վտանգավոր բնական պրոցեսների, երևույթների, այդ թվում՝ յուրահատուկ գրունտերի հատկությունների հետ կապված զարգացումների հաշվարկային բնութագրերը և քանակական կանխատեսումը, և կապիտալ շինարարության օբյեկտների նախագծային փաստաթղթերի մշակման համար ինժեներական հետազննությունների արդյունքներում ներառված ինժեներական պաշտպանության միջոցառումների վերաբերյալ հանձնարարականները:

37. Բնական պայմանների փաստացի փոփոխությունները նախկինում կատարված կանխատեսման անհամապատասխանության դեպքում կապիտալ շինարարության օբյեկտների շինարարության (այդ թվում՝ կոնսերվացման), շահագործման վերակառուցման, հիմնանորոգման ժամանակ վտանգավոր բնական ազդեցությունների գնահատումը պետք է իրականացնել վտանգավոր բնական պրոցեսների, երևույթների, այդ թվում՝ յուրահատուկ գրունտերի հատկությունների հետ կապված զարգացումների հաշվարկային բնութագրերի և քանակական կանխատեսման հիման վրա, և ճշտգրտել՝ ելնելով շինությունների շինարարության ու շահագործման ընթացքում վտանգավոր բնական պրոցեսների տեղային մշտադիտարկման տվյալներից:

38. Վտանգավոր բնական ազդեցությունների գնահատման համար ինժեներական հետազննությունների արդյունքները պետք է ներառեն հանձնարարականներ նախագծային լուծումներում փոփոխությունների և ճշտումների մցման վերաբերյալ, այդ թվում՝ ինժեներական պաշտպանության միջոցառումների և շինությունների վերաբերյալ՝ բնական պայմանների փաստացի փոփոխությունները նախկինում կատարված կանխատեսման անհամապատասխանության դեպքում:

39. Վտանգավոր բնական ազդեցությունների գնահատման համար տեղեկատվության աղբյուրների վերաբերյալ տվյալները բերված են սույն շինարարական նորմերի 3-րդ աղյուսակում։

Աղյուսակ 3

|  |  |
| --- | --- |
| Վտանգավոր երկրաբանական պրոցեսների գնահատման համար տեղեկատվության աղբյուրները | Վտանգավոր հիդրոլոգիական և օդերևութաբանական պրոցեսների գնահատման համար տեղեկատվության աղբյուրները |
| 1.Խոշորամասշտաբ քարտեզագրական նյութեր (երկրաբանական, հիդրոերկրաբանական, ինժեներաերկրաբանական քարտեզներ, երկրաբանական, ինժեներաերկրաբանական վտանգավոր գործընթացների զարգացման սխեմաներ), ինչպես նաև տարբեր տարիների օդատիեզրական նյութեր:  2. Երկրաբանական, ինժեներաերկրաբանական գործընթացների մշտադիտարկման տվյալներ (սեյսմակայանների տվյալներ):  3. Վտանգավոր երկրաբանական երևույթների մասին տեղեկություններ պարունակող գիտատեխնիկական գրականություն, արխիվային նյութեր (երկրաշարժեր, հրաբուխներ և այլն):  4. Գիտահետազոտական աշխատանքների արդյունքներ (ֆոնդային և հրապարակված), որոնցում ամփոփված են բնական և տեխնածին պայմանների և դրանց բաղադրիչների տվյալները:  5. Անցած տարիների ինժեներաերկրաբանական հետազննությունների նյութերը:  6. Դիտարկվող երկրաբանական, ինժեներաերկրաբանական պրոցեսների մասին բնակչության հարցման արդյունքում ստացված տեղեկատվություն (փլուզումներ, սողանքներ, հեղեղումներ, երկրաշարժեր և այլն)։ | 1. Խոշորամասշտաբ քարտեզագրական նյութեր, ինչպես նաև տարբեր տարիների օդատիեզրական նյութեր, կլիմայական և հիդրոլոգիական քարտեզներ:  2. Մակերևույթային ջրային պաշարներ: Հիդրոլոգիական մշտադիտարկման տվյալներ:  3. Աէրոօդերևութաբանական մշտադիտարկման տվյալներ:  4. Երկարատև ժամանակահատվածի (50 տարուց ոչ պակաս) ընթացքում ստացված աէրոադերևութաբանական տեղեկատվության մշակման արդյունքում ստացված վիճակագրական տվյալներ՝ պարունակող հարաչափերի արժեքների ամենամյա շարքեր, ինչպես նաև նշանավոր մաքսիմումների մասին տեղեկություններ:  5. Անցած տարիների ինժեներահիդրոօդերևութաբանական հետազննությունների նյութերը:  6. Արտակարգ հիդրոօդերևութաբանական երևույթների մասին տեղեկություններ պարունակող գիտատեխնիկական գրականություն, արխիվային նյութեր (մեծ հեղեղների, քամիների և այլն):  7. Արտակարգ բնութագրերով դիտարկվող ջրաօդերևութաբանական երևույթների մասին բնակչության հարցման արդյունքում ստացված տեղեկատվություն:  8. Գիտահետազոտական աշխատանքների արդյունքներ (ֆոնդային և հրապարակված), որոնցում ամփոփված են բնական և տեխնածին պայմանների և դրանց բաղադրիչների տվյալները:  9. Տարբեր կազմակերպությունների և գերատեսչությունների կողմից հրապարակված ֆոնդային նյութեր՝ ջրային և օդային միջավայրերի աղտոտվածության վերաբերյալ: |